24.2.2022.
Službeni list Europske unije
HR
L 45/1457 KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 21
(nastavak)
PP 07 21 02
(nastavak) Istraživanja pokazuju da Twitter, YouTube, Facebook i drugi utjecajni društveni mediji daju ključan poticaj međunarodnoj mreži dezinformacija (Smith i Graham 2019.).
Oni snagu crpe iz straha i kaosa, šire lažne vijesti i pogrešno tumače podatke te su jači nego ikad (Fernández-Luque i Bau 2015.).
Ipak, društveni mediji ne predstavljaju samo novo oruđe za širenje dezinformacija nego istodobno nude i snažno oružje za djelovanje protiv njih.
Nedavna istraživanja upućuju na važnu ulogu diskursa u oblikovanju činjenica i informacija u paketu, koji se lako prenosi društvom u cjelini, te na to da proučavanje diskursa može biti ključno za bolje razumijevanje načina na koji se ideje šire društvenim mrežama i zašto neke od njih prevladaju nad drugima.
Primjena te metodologije u razumijevanju protoka informacija tijekom pandemije bolesti COVID-19 mogla bi biti ključna za pronalaženje drugačijeg načina informiranja društva te držanja pod kontrolom dezinformacija i pogrešnih informacija.
Projektom će se uspostaviti Europski opservatorij za distribuciju diskursa koji će pratiti i analizirati kako se novi diskurs stvara i širi unutar europskog javnog diskursa, „dešifrirati” emocionalne vrijednosti koje usmjeravaju uspješan diskurs, prikazivati izvore i ključne aktere aktivne u širenju tih diskursa te razvijati preporuke za učinkovitu komunikaciju i politiku.
Na temelju rada uloženog u studiju naslovljenu „Mehanizmi koji oblikuju društvene medije i njihov utjecaj na društvo” koju su za Komisiju izradili Re-Imagine Europa i Centar za istraživanja sustavnih rizika pri Sveučilištu u Varšavi, Opservatorij bi kombiniranjem obrade prirodnog jezika i tradicionalnijih metoda kvalitativne naratologije utvrdio dominantne diskurse.
Upotrebom naprednih algoritama i analizom kvalitativno najreprezentativnijih primjera to bi tijelo utvrdilo dominantne obrasce diskursa i odgovorilo na pitanja kao što su: „Kako aktualna kriza utječe na dominantne modele, metafore i diskurse koji oblikuju našu predodžbu o identitetu i zajednici?”, „Jesu li europske vrijednosti ugrožene u sve polariziranijem i naoružanijem informacijskom ekosustavu?”„Kako vanjski akteri manipuliraju europskim javnim diskursom kako bi sijali sjeme razdora i podijelili društvo?”, „Koje nas vrijednosti i diskursi ujedinjuju, a koji razdvajaju?” i „Kako naši različiti sustavi vrijednosti i iskustva oblikuju razvoj europskog identiteta?”
Citirajmo riječi Ludwiga Wittgensteina: „Svijet koji vidimo definiran je i dobiva značenje zahvaljujući riječima koje odaberemo.
Ukratko, svijet je ono što mi od njega stvorimo.”
Opservatorij bi se koordinirao s postojećim europskim projektima i infrastrukturama, uključujući Europski opservatorij za digitalne medije (EDMO) i SoBigData++, kako bi se osiguralo da neće doći do udvostručavanja napora te da bi se osigurala sredstva za potporu istraživačkom radu kao i upotrebljavala dostupna infrastruktura i tehnička potpora.
Projektom bi se podupiralo djelovanje na nacionalnoj i višenacionalnoj razini usmjereno na otkrivanje i analizu kampanja dezinformiranja povezanih s bolešću COVID-19.
Rezultati pilot-projekta stavili bi se na raspolaganje drugim europskim i nacionalnim projektima te bi se s ciljem učinkovite komunikacije osigurala razmjena najboljih praksi i preporuka.
PP 07 21 04
Pilot-projekt — Studija o usamljenosti, s naglaskom na mentalnom zdravlju
Iznosi (Diferencirana odobrena sredstva) Odobrena sredstva 2022.
Obveze
p.m.
Odobrena sredstva 2021.
Plaćanja
350 000
Obveze
1 000 000
Realizacija 2020.
Plaćanja
250 000
Obveze
Plaćanja